У такіх складаных умовах давялося адбіваць атакі гітлераўцаў, утрымліваючы абарону. Што выпала ў той час на яго долю і падначаленых, бачна з даклада Нічыпаровіча Ваеннаму Савету Заходняга Фронту, які датаваны 2 ліпеня 1942 года. Ён паведамляў наступнае: “…З астатнімі часцямі я паспяхова ўтрымліваў абарону да 25 чэрвеня, трапляў 2 разы ў акружэнне і выходзіў з яго. А 25 чэрвеня 1941 года атрымаў загад прыкрываць адыход 10-й арміі на рубяжах м.Нараўка, м.Свіслач, м.Ваўкавыск. Гэты рубеж я утрымліваў да 1 ліпеня 1941 года да апошняга патрона і снарада, маючы правей сябе 29-ю мотадывізію. Пад Ваўкавыскам удалося разбіць мотацыклетны нямецкі полк. З боку праціўніка асабліва моцнага націску не меў, акрамя моцнай бамбёжкі з паветра.